Beat Girl
Beat Girl () je britanski crno-bijeli igrani film snimljen 1960. u režiji Edmonda T. Grévillea. Po žanru je drama, a naslovna protagonistica, čiji lik tumači Gillian Hills, je mlada nonkonformistička djevojka koja slobodno vrijeme provodi u londonskim beatničkim klubovima, slušajući jazz i rani rock'n'roll. Radnja prikazuje kako, razbješnjena time što joj se otac (čiji lik tumači David Farrar) oženio za novu i daleko mlađu suprugu (čiji lik tumači Noëlle Adam), odlučuje istražiti prošlost svoje nove pomajke te počinje pohoditi londonske striptiz klubove gdje i sama postaje predmetom požude i dolazi u opasnost. Beat Girl je danas zanimljiv prije svega zbog toga što je dokumentirao nonkonformističke i "alternativne" supkulture u Britaniji na kraju 1950-ih i početkom 1960-ih, ali i po tome što su u njemu svoje debitantske nastupe imali neka kasnije poznata imena. To se, između ostalog, odnosi na popularnog pjevača Adama Faitha, te na kompozitora Johna Barryja kome je upravo Beat Girl bila prva filmska partitura u karijeri. Muzika koju je komponirao Barry je izdana kao soundtrack album, što je bio prvi takav slučaj u historiji britanske kinematografije.

Uloge
Noëlle Adam ... Nichole
Delphi Lawrence ... Greta
Nade Beall ... Službenikova supruga
Margot Bryant ... Martha
Adam Faith ... Dave
David Farrar ... Paul Linden
Shirley Anne Field ... Dodo
Claire Gordon ... Honey
Nigel Green ... Simon
Gillian Hills ... Jennifer
Michael Kayne ... Duffle
Christopher Lee ... Kenny
Peter McEnery ... Tony
Norman Mitchell ... Vratar u klubu
Pascaline ... Striptizeta sa zmijom
Robert Raglan ... Službenik
Diane D'Orsay (Moyle) ... striptizeta u bijelom negližeu
Oliver Reed ... mladić

Izvori

Vanjske veze

Britanski filmovi
Dramski filmovi
Authority control 2